A lengyel botanika mulfja és jelene. 53 



A krakkói Tud. Akadémia 1815-ben alakult. Mivel 

 gyűjteményei is vannak, azért részben múzeumi jellege is 

 van. A lengyel botanikusok majd mindenike kötelességé- 

 nek tartotta, hogy az akadémiát gazdagítsa herbáriumi 

 anyaggal, azért igen értékes g>1jjtemények halmozódtak itt 

 fel. Az Akadémia őrzi Besser, Herbich, Andrze- 

 jowski, Waga, Eichler, Raciborski, Rostafinski, 

 Gutwinski, Zmuda, Kotula, Krupa és mások növé- 

 nyeit. Ezt a gazdag anyagot eddig nehezen hozzáférhető 

 módon kezelték. Ujabban Szafer W. tűzte ki céljául, hogy 

 ezen herbáriumok alapján megíratja Lengyelország flóráját. 

 Nemrégen készült el a nagy vállalkozás első része, a 

 Dianthus génusz monográfiája. 



A krakkói Akadémia háromféle természettudományi 

 folyóiratot ad ki. Közülök az egyik (Bulletin) idegen nyelven 

 közli a lengyel tudósok műveit, még pedig teljes terjedelem- 

 ben és gazdagon illusztrálva. 



A lembergi Kopernikus Társaság folyóirata a „Kosmos" 

 kezdetben népszerű folyóirat volt, lassan átalakult tudomá- 

 nyos folyóirattá. Eddig több mint 35 kötete jelent meg. 



A lengyel természettudományos élet jelentékeny ténye- ' 

 zője a Varsói Tudományos Társaság, melynek 1913-ban 

 közel félmillió rubel vagyona volt, mely önkénytes ada- 

 kozásból gyűlt össze. A Társaság több osztályból és ezeken 

 belül laboratóriumokból áll, amelyekben „vezetők" és asz- 

 szisztensek" vezetése mellett kísérletekkel kapcsolatos tudo- 

 mányos munkák folynak. A laboratóriumok a következők : 

 anthropologiai, fiziológiai, geológiai, kísérleti orvostani, meteo- 

 rológiai, ásványtani, neurológiai, radiológiai, serologiai és 

 botanikai laboratóriumok. Curie asszony is itt kezdte radio- 

 lógiai kísérleteit. A laboratóriumokban serény munka folyik. 

 A botanikai laboratórium csak ujabban keletkezett. 1913-ban 

 csak B 1 o n s k i és Kamienski herbáriuma volt itt. Wóycicki 

 varsói egyetemi botanikai tanár kezdte csak kifejleszteni. 

 Az a terve, hogy a varsói egyetem herbáriumait is ennek 

 a Társaságnak égisze alá helyezi, mert nem tartja helyes- 

 nek, hogy az egyetemen nagy gyűjtemények halmozódjanak 

 fel. Az egyetemen csak annyi gyűjteményt kivan meghagyni, 

 amennyi a tanításhoz szükséges. 



A Társaság különben tanítással nem foglalkozik. Fel- 

 adata a természettudományok művelése és a kutatások 

 eredményeinek kiadása. 



A lengyelek botanikai tevékenységérőt nem voltunk 

 eléggé tájékozódva. Keveset tudtunk róla. Rostafinski 

 is felemlíti még 1872-ben. hogy az idegenek a lengyel földet 

 „terra incognita"-nak gondolják, pedig az eléggé fel van 

 kutatva. Pax 1917-ben bevallja, hogy „Németországban szél- 

 tében az a téves hit terjedt el, hogy Lengyelország flórája 



